Bologna

Bologna on Bolognan metropolikaupungin pääkaupunki Pohjois-Italiassa Emilia-Romagnan alueella. Kaupungissa on vajaat 400 000 asukasta.

 Historia 
 Antiikki 

Kaupungin perustivat etruskit nimellä Felsina noin vuonna 510 eaa. 300-luvulla eaa. se siirtyi kelttiläisen boijien heimon hallintaan. Felsinasta tehtiin roomalainen colonia eli sotilassiirtokunta vuonna 189 eaa. Samalla sen nimeksi annettiin Bononia. Augustus asutti sinne uuden siirtokunnan noin vuonna 31 eaa. Kaupunki säilytti asemansa merkittävänä ja vauraana koko Rooman valtakunnan ajan.

pienoiskuva|vasen|Piazza Maggiore ja Palazzo d'Accursio.
 Myöhempi historia 

Keskiajalla kaupungista kehittyi yliopistokaupunki. Dante, Kopernikus ja Erasmus Rotterdamilainen opiskelivat siellä, ja Umberto Eco on opettanut siellä. Bolognan yliopisto on maailman vanhin ja se on perustettu 1088.Bologna Journal; Dante’s Alma Mater in Its 900th (Roughly) Year NY Times 1988

Toisen maailmansodan aikana Bologna joutui liittoutuneiden pommituksien alle. Jopa 43% kaupungin rakennuksista tuhoutui sekä kärsi vakavista vahingoista.

vasen|pienoiskuva|Bolognan tornit.
Kaupungin rautatieasemalla räjähti 2. elokuuta 1980 uusfasistien pommi, joka surmasi 85 henkilöä.

 Nähtävyydet 

Bolognan kaupunkikuvaa hallitsevat katetut jalkakäytävät, i portici, joita on noin 40 kilometrin verran.A stroll through Bologna and its 40 kilometres of porticos Emilio Romagna Turismo Ne kuuluvat Unescon maailmanperintöluetteloonhttp://whc.unesco.org/document/181034.

Rakennukset historiallisessa keskustassa ovat väriltään tiilenpunaisesta keltaiseen.

Bolognassa sijaisee kaksi kuuluisaa tornia, Asinellin torni ja Garisendan torni. 48-metrinen Garisendan torni on pystytetty vuonna 1119. Dante Alighieri mainitsee sen Jumalaisessa näytelmässä. Molemmat tornit ovat kaltevia, mutta Garisendan torni on kallistunut jo neljä astetta, minkä vuoksi se on suljettu ja eristetty romahtamisen varalta.

 Liikenne 

Lähin lentoasema on Bolognan lentoasema noin kuuden kilometrin päässä keskustasta. Lentoasema on yhteydessä päärautatieasemalle people moverin avulla, joka avattiin yleisölle 18. marraskuuta 2020. Bolognan päärautatieasema (Bologna Centrale) on matkustajamääriltään viidenneksi suurin Italiassa. Bolognasta on mahdollista päästä tärkeimpiin kaupunkeihin, kuten Roomaan, Milanoon ja Venetsiaan.

 Koulutus 

Bolognan yliopisto on vuonna 1088 perustettu ja maansa toiseksi suurin.

 Kulttuuri ja urheilu 
pienoiskuva|Basilica di Santo Stefano.
|pienoiskuva|Santuario della Madonna di San Luca.

Tunnetuin bolognalainen ruoka lienee jauhelihakastike il ragù, josta on monia variaatioita, myös nimeltään sellaisia kuten ”bolognese”. Bolognalaiset itse eivät koskaan sekoita jauhelihakastiketta spagettiin vaan tagliatelleen. Oikeaan Bolognan kastikkeeseen ei myöskään käytetä paljoa tomaattia. Keittoaika on pitkä. 

Koripallon pääsarjassa Serie A:ssa pelaava Virtus Bologna lukeutuu maan huippuseuroihin. Kaupungissa pelaa myös Fortitudo Bologna, joka putosi vuonna 2009 talousvaikeuksien vuoksi kolmanneksi korkeimmalle sarjatasolle. Myös jalkapallo on suosittua Bolognassa. Bologna FC pelaa maan pääsarjassa.

 Lähteet 

 Aiheesta muualla 

*
Luokka:Seulonnan keskeiset artikkelit